राजीव गांधी की 75वीं जयंती पर इमोशनल हुईं प्रियंका गांधी, बोलीं- इससे कोई फर्क नहीं पड़ता कि...  
आज राजीव गांधी की 75वीं जयंती
प्रियंका गांधी ने ट्विटर पर शेयर की तस्वीर
ट्वीट कर शेयर की पिता से जुड़ी यह बात
कांग्रेस महासचिव प्रियंका गांधी ने अपने पिता व पूर्व प्रधानमंत्री राजीव गांधी के 75वीं जयंती पर आधिकारिक ट्विटर अकाउंट पर एक भावुक ट्वीट किया है. इस ट्वीट में प्रियंका ने अपने पिता द्वारा मिली सीख के बारे में जिक्र किया है. उन्होंने लिखा- 'मेरे पिता से मैंने सीखा कि कैसे लोगों की बातों को सुना जाए, अपने दिल में उनके लिए कैसे जगह बनाई जाए, भले ही वे मुझसे कितने भी अलग और विरोधाभासी हों. मैंने उनसे सीखा कि कैसे हंसते रहना और चलते रहना है, भले ही रास्ता कितना भी कठिन हो.'

From my father, I learned how to listen to people's stories and find a place in my heart for them no matter how contrary to mine they might be.
From him, I learned how to keep smiling and keep walking no matter how difficult the path might be.#RajivGandhi75#SadbhavanaDiwaspic.twitter.com/O4W8d9cUL5

प्रियंका गांधी ने इस ट्वीट के साथ अपनी और पिता राजीव गांधी की एक तस्वीर भी शेयर की है, जिसमें ईई कमिंस की कविता लिखी हुई है. प्रधानमंत्री नरेंद्र मोदी ने पूर्व प्रधानमंत्री राजीव गांधी की 75वीं जयंती पर मंगलवार को उन्हें श्रद्धांजलि अर्पित की. पीएम मोदी ने ट्वीट किया, "पूर्व प्रधानमंत्री श्री राजीव गांधी को उनकी जयंती पर श्रद्धांजलि." बता दें कि कांग्रेस राजीव गांधी की जयंती वाले दिन को 'सद्भावना दिवस' के रूप में मनाती है. साल 1944 में आज ही के दिन राजीव गांधी का जन्म हुआ था.
पूर्व प्रधानमंत्री राजीव गांधी की 75वीं जयंती पर मंगलवार को पूर्व राष्ट्रपति प्रणब मुखर्जी, पूर्व उप राष्ट्रपति हामिद अंसारी, कांग्रेस अध्यक्ष सोनिया गांधी, पूर्व प्रधानमंत्री मनमोहन सिंह, कांग्रेस नेता राहुल गांधी और कांग्रेस महासचिव प्रियंका गांधी ने उन्हें श्रद्धांजलि दी.